Probleme pentru Zeljko Kopic înaintea meciului cu FC Hermannstadt: "Unii jucători au fost răciți și au avut febră"
Echipa Dinamo începe duminică play-out-ul Superligii, urmând să joace în deplasare, cu FC Hermannstadt, de la ora 18:15.
"Unii jucători au fost răciți, au avut febră", a spus Zeljko Kopic, înainte de FC Hermannstadt – Dinamo
Echipa antrenată de croatul Zeljko Kopic pleacă în faza a doua a campionatului de pe locul 8, cu 15p, având dezavantajul că i s-a rotunjit punctajul după înjumătățire.
Tehnicianul se gândește, însă, atât de departe, la o departajare în funcție de acest criteriu. "Este primul meci al acestei părți a sezonului. Vrem să găsim cele mai bune soluții pentru primul unsprezece şi banca de rezerve.
Concentrarea şi motivația sunt la cote ridicate. Sper să fim la înălțime cu Hermannstadt, ştim că ne aşteaptă un meci foarte greu. În fața propriilor fani am câştigat cu 1-0, a fost greu, am avut perioade grele atunci, dar ştim cum joacă Hermannstadt şi vom fi pregătiți.
Jucătorii sunt pregătiți şi cred că va fi un meci bun de ambele părți. Toate meciurile sunt importante acum, nu e meci mai important decât altul. Trebuie să dăm maximum.
Ne gândim la fiecare meci în parte, distanța dintre echipe nu e mare, sunt aproape unele de altele, vom vedea după 3-4-5 meciuri cum vom sta în clasament.
Am avut ceva probleme cu starea de sănătate a unor jucători, răceli, unii au avut febră, poate un virus. O să vedem ce jucători vor fi pregătiți până duminică", a spus Kopic.